
Selam alejkum sejh imam jedno pitanje.  

Radnja tehno market nudi telefone na rate bez kamate tako oni kažu. Na primjer: iznos rate telefona je 15,95km mjesečno 2godine. Kažu bez kamate samo se plaća 30km kreditizacija obrada papira, jer se rata plaća preko banke i ta obrada košta 30km.  

Zanima me da li je ovo 30km kamata ili je obrada papira. Ako je obrada papira, da li je dozvoljeno da se na ovaj način uzme telefon? Allah vas nagradio Džennetom Amin. Napomena ukupan iznos telefona na 2g izađe 412.8km uključujući i obradu papira.


* 
* 
* 
* 
* 
* 
* 

 

KUPOVINA TELEFONA NA RATE „BEZ KAMATE“
======================================

 

Alejkumusselam ve rahmetullahi ve berekatuhu.


–


Hvala Allahu i neka je salat i selam na posljednjeg vjerovjesnika, a zatim:


Kupovina telefona na spomenuti način nije dozvoljena zbog dvije stvari:


Prva – jer se plaćanje na rate vrši preko banke.


A to znači da banka automatski prilkom kupovine isplati marketu 382,8 KM, a ti banki plaćaš onaj višak od 30 KM.


A u ovom postupku je skrivena kamata, jer to je isto kao da si podigao kredit od banke u vrijednosti od 382,8 KM da bi joj vratio za dvije godine 412,8 (a što predstavlja čistu kamatu), samo što su oni umjesto tebe učinili tu transakciju kako bi prevarili i obmanuli.


Druga – što “obrada papira” čija je vrijednost 30 KM procentualno izraženo u odnosu na 382,8 KM predstavlja 7,8 % na iznos 382.8 KM, a ovo je čista kamata.


Islamski učenjaci stručnjaci u bankarstvu su utvrdili da stvarni realni administrativni troškovi, koje je dozvoljeno plaćati za usluge banke, ne smiju biri veći od 3 ili 4 %.  

Ve billahi tevfik.


Na pitanje odgovorio dr. Zijad Ljakić – zijad-ljakic.com


